AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL KRETINGOS RAJONO SAVIVALDYBĖS ILGALAIKIO MATERIALIOJO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE KRETINGOS RAJONO ŠVIETIMO CENTRUI“

2026 m. spalio 22 d.
Kretinga

1. Parengto sprendimo projekto tikslas ir uždaviniai. 
Parengto sprendimo projekto tikslas – perduoti Kretingos rajono savivaldybės Kretingos rajono švietimo centrui patikėjimo teise valdyti, naudoti ir disponuoti juo Kretingos rajono savivaldybei nuosavybės teise priklausantį lengvąjį automobilį VW PASSAT.
2. Siūlomos teisinio reguliavimo nuostatos, šiuo metu esantis teisinis reguliavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kretingos rajono savivaldybės biudžetinė įstaiga Kretingos rajono švietimo centras (toliau – Kretingos rajono švietimo centras) 2026 m. spalio 22 d. pateikė raštą Nr. (1.13 E) V5-225 dėl lengvojo automobilio VW PASSAT perdavimo patikėjimo teise valdyti, naudoti ir disponuoti juo. Kretingos rajono savivaldybei nuosavybės teise priklausantis lengvasis automobilis VW PASSAT, pagaminimo metai – 2008, identifikavimo Nr. WVWZZZ3CZ9P038181, valstybinis Nr. EEM784, kurio įsigijimo vertė – 20537,57 Eur, likutinė vertė 2026 m. spalio 31 d. – 0,29 Eur, šiuo metu mažai eksploatuojamas, todėl gali būti perduotas patikėjimo teise valdyti, naudoti ir disponuoti juo Kretingos rajono švietimo centrui. Perduotas turtas bus naudojamas savarankiškajai savivaldybės funkcijai (švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, prevencinių programų įgyvendinimo mokyklose užtikrinimas) ir įstaigos nuostatuose nurodytoms veikloms, t. y. pedagoginės psichologinės pagalbos teikimui (konsultavimas, švietėjiška veikla, ekspertinė ir metodinė pagalba, krizių valdymas, mokinių specialiųjų ugdymosi poreikių vertinimas), pedagogų kvalifikacijos tobulinimuisi, metodinės veiklos renginių organizavimui ir kitoms veikloms, kurioms būtinas darbuotojų mobilumas. 
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 12 straipsnio 1 dalyje nurodyta, kad savivaldybės turtas, įskaitant pripažintą nereikalingu arba netinkamu (negalimu) naudoti savivaldybės turtą, patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Vadovaujantis Įstatymo 12 straipsnio 2 dalies 1 punkto nuostatomis, savivaldybių turtas gali būti perduodamas patikėjimo teise savivaldybės biudžetinėms įstaigoms.
3. Kokių rezultatų laukiama. 
Perdavus lengvąjį automobilį Kretingos rajono švietimo centrui bus užtikrintas savivaldybės savarankiškosios funkcijos ir įstaigos nuostatuose numatytų funkcijų įgyvendinimas.
4. Lėšų poreikis ir šaltiniai.
Savivaldybės biudžeto lėšų nereikės.
5. Kiti sprendimui priimti reikalingi pagrindimai, skaičiavimai ar paaiškinimai.
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės aktų projektų antikorupcinio vertinimo taisyklėse antikorupcinis vertinimas nenumatytas.
7. Autorius ar autorių grupė.
Vietinio ūkio ir turto valdymo skyriaus vyr. specialistė S. Baublienė.
